CELEX: 32017D1949
Language: el
Date: 2017-10-25 00:00:00
Title: Εκτελεστική απόφαση (ΕΕ) 2017/1949 της Επιτροπής, της 25ης Οκτωβρίου 2017, σχετικά με την κατάργηση της εκτελεστικής απόφασης 2014/715/ΕΕ για τον χαρακτηρισμό της Σρι Λάνκα ως τρίτης χώρας που η Επιτροπή θεωρεί ως μη συνεργαζόμενη τρίτη χώρα σύμφωνα με τον κανονισμό (ΕΚ) αριθ. 1005/2008 του Συμβουλίου περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας

26.10.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 276/62
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/1949 ΤΗΣ ΕΠΙΤΡΟΠΉΣ
   της 25ης Οκτωβρίου 2017
   σχετικά με την κατάργηση της εκτελεστικής απόφασης 2014/715/ΕΕ για τον χαρακτηρισμό της Σρι Λάνκα ως τρίτης χώρας που η Επιτροπή θεωρεί ως μη συνεργαζόμενη τρίτη χώρα σύμφωνα με τον κανονισμό (ΕΚ) αριθ. 1005/2008 του Συμβουλίου περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1005/2008 του Συμβουλίου, της 29ης Σεπτεμβρίου 2008, περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας, τροποποίησης των κανονισμών (ΕΟΚ) αριθ. 2847/93, (ΕΚ) αριθ. 1936/2001 και (ΕΚ) αριθ. 601/2004 και κατάργησης των κανονισμών (ΕΚ) αριθ. 1093/94 και (ΕΚ) αριθ. 1447/1999 (1), και ιδίως το άρθρο 31,
   Εκτιμώντας τα ακόλουθα:
   
               (1)
            
            
               Με την εκτελεστική απόφαση 2014/715/ΕΕ (2), η Επιτροπή χαρακτήρισε τη Σρι Λάνκα ως χώρα την οποία θεωρεί ως μη συνεργαζόμενη τρίτη χώρα στην καταπολέμηση της παράνομης, λαθραίας και άναρχης («ΠΛΑ») αλιείας, σύμφωνα με το άρθρο 31 παράγραφος 1 του κανονισμού (ΕΚ) αριθ. 1005/2008. Στην εν λόγω απόφαση, η Επιτροπή ανέφερε τους λόγους για τους οποίους θεώρησε ότι η εν λόγω χώρα δεν εκπλήρωσε τα καθήκοντα που υπέχει δυνάμει του διεθνούς δικαίου ως κράτος σημαίας, κράτος λιμένος, παράκτιο κράτος ή κράτος αγοράς, για τη λήψη μέτρων πρόληψης, αποτροπής και εξάλειψης της ΠΛΑ αλιείας.
            
         
               (2)
            
            
               Με την εκτελεστική απόφαση (ΕΕ) 2015/200 του Συμβουλίου (3), το Συμβούλιο συμπεριέλαβε τη Σρι Λάνκα στον κατάλογο των μη συνεργαζόμενων χωρών που καταρτίσθηκε με την εκτελεστική απόφαση 2014/170/ΕΕ του Συμβουλίου (4).
            
         
               (3)
            
            
               Το άρθρο 18 παράγραφος 1 στοιχείο ζ) του κανονισμού (ΕΚ) αριθ. 1005/2008 απαγορεύει την εισαγωγή στην Ένωση αλιευτικών προϊόντων που συνοδεύονται από πιστοποιητικό αλιευμάτων το οποίο έχει επικυρωθεί από τις αρχές κράτους σημαίας χαρακτηρισμένου ως μη συνεργαζόμενης τρίτης χώρας στην καταπολέμηση της ΠΛΑ αλιείας.
            
         
               (4)
            
            
               Μετά τον χαρακτηρισμό ως μη συνεργαζόμενης τρίτης χώρας, η Σρι Λάνκα προσπάθησε να λάβει συγκεκριμένα μέτρα προκειμένου να διορθώσει τις εντοπισθείσες αδυναμίες.
            
         
               (5)
            
            
               Βάσει των πληροφοριών που συνέλεξε η Επιτροπή, φαίνεται ότι η Σρι Λάνκα έχει εκπληρώσει τις υποχρεώσεις της δυνάμει του διεθνούς δικαίου και έχει εγκρίνει κατάλληλο νομικό πλαίσιο για την καταπολέμηση της ΠΛΑ αλιείας. Έχει θεσπίσει κατάλληλο και αποτελεσματικό καθεστώς παρακολούθησης, ελέγχου και επιθεώρησης, καθιερώνοντας ημερολόγια για την καταγραφή των στοιχείων που αφορούν τα αλιεύματα, καθώς και διακριτικό κλήσεως ασυρμάτου των αλιευτικών σκαφών και εξοπλισμό για το σύνολο του στόλου ανοικτής θαλάσσης με σύστημα παρακολούθησης σκαφών (VMS). Επίσης, δημιούργησε αποτρεπτικό σύστημα κυρώσεων, αναθεώρησε το νομικό πλαίσιο όσον αφορά την αλιεία και διασφάλισε την ορθή εφαρμογή του συστήματος πιστοποίησης αλιευμάτων. Η Σρι Λάνκα έχει επίσης βελτιώσει σταθερά τη συμμόρφωσή της με τις συστάσεις και τα ψηφίσματα περιφερειακών οργανώσεων διαχείρισης της αλιείας (ΠΟΔΑ), όπως τα μέτρα ελέγχου από το κράτος λιμένος. Έχει μεταφέρει τους κανόνες των ΠΟΔΑ στη νομοθεσία της Σρι Λάνκα και έχει εκδώσει εθνικό σχέδιο δράσης για την πάταξη της ΠΛΑ, σύμφωνα με το διεθνές σχέδιο δράσης των Ηνωμένων Εθνών κατά της παράνομης, λαθραίας και άναρχης αλιείας.
            
         
               (6)
            
            
               Ως εκ τούτου, φαίνεται ότι η Σρι Λάνκα έχει εκπληρώσει τις υποχρεώσεις της δυνάμει του διεθνούς δικαίου και ότι τα μέτρα που έλαβε η Σρι Λάνκα ως κράτος σημαίας αρκούν για να διασφαλιστεί η συμμόρφωση προς τις διατάξεις των άρθρων 94, 117 και 118 της σύμβασης των Ηνωμένων Εθνών για το Δίκαιο της Θάλασσας και των άρθρων 18, 19, 20 και 23 της συμφωνίας των Ηνωμένων Εθνών για τα ιχθυαποθέματα.
            
         
               (7)
            
            
               Μπορεί επομένως να συναχθεί το συμπέρασμα ότι η κατάσταση που δικαιολόγησε τον χαρακτηρισμό της Σρι Λάνκα ως μη συνεργαζόμενης τρίτης χώρας έχει διορθωθεί και ότι η Σρι Λάνκα έχει λάβει συγκεκριμένα μέτρα ικανά να εξασφαλίσουν μόνιμη βελτίωση της κατάστασης.
            
         
               (8)
            
            
               Κατά συνέπεια, το Συμβούλιο εξέδωσε την εκτελεστική απόφαση (ΕΕ) 2016/992 (5) με την οποία διαγράφεται η Σρι Λάνκα από τον κατάλογο των μη συνεργαζόμενων χωρών.
            
         
               (9)
            
            
               Με βάση τα προαναφερόμενα, η εκτελεστική απόφαση 2014/715/ΕΕ θα πρέπει να καταργηθεί από την έναρξη ισχύος της εκτελεστικής απόφασης (ΕΕ) 2016/992.
            
         
               (10)
            
            
               Η παρούσα απόφαση δεν αποκλείει τυχόν μεταγενέστερες ενέργειες από την πλευρά της Ένωσης, σύμφωνα με τον κανονισμό (ΕΚ) αριθ. 1005/2008, σε περίπτωση που η Σρι Λάνκα δεν εκπληρώνει τις υποχρεώσεις που υπέχει βάσει του διεθνούς δικαίου ως κράτος σημαίας, κράτος λιμένος, παράκτιο κράτος ή κράτος αγοράς, για την ανάληψη δράσης για την πρόληψη, την αποτροπή και την εξάλειψη της ΠΛΑ αλιείας,
            
         
               (11)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής αλιείας και υδατοκαλλιέργειας της 28ης Φεβρουαρίου 2017,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η εκτελεστική απόφαση 2014/715/ΕΕ καταργείται.
   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 22 Ιουνίου 2016.
   
      Βρυξέλλες, 25 Οκτωβρίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 286 της 29.10.2008, σ. 1.
   
      (2)  Εκτελεστική απόφαση 2014/715/ΕΕ της Επιτροπής, της 14ης Οκτωβρίου 2014, για τον χαρακτηρισμό των τρίτων χωρών που η Επιτροπή θεωρεί μη συνεργαζόμενες τρίτες χώρες δυνάμει του κανονισμού (ΕΚ) αριθ. 1005/2008 του Συμβουλίου περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας (ΕΕ L 297 της 15.10.2014, σ. 13).
   
      (3)  Εκτελεστική απόφαση (ΕΕ) 2015/200 του Συμβουλίου, της 26ης Ιανουαρίου 2015, για την τροποποίηση της εκτελεστικής απόφασης 2014/170/ΕΕ με την οποία καταρτίζεται κατάλογος μη συνεργαζόμενων τρίτων χωρών στην καταπολέμηση της ΠΛΑ αλιείας σύμφωνα με τον κανονισμό (ΕΚ) αριθ. 1005/2008 περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας όσον αφορά τη Σρι-Λάνκα (ΕΕ L 33 της 10.2.2015, σ. 15).
   
      (4)  Εκτελεστική απόφαση 2014/170/ΕΕ του Συμβουλίου, της 24ης Μαρτίου 2014, για την κατάρτιση καταλόγου μη συνεργαζόμενων τρίτων χωρών στην καταπολέμηση της ΠΛΑ αλιείας σύμφωνα με τον κανονισμό (ΕΚ) αριθ. 1005/2008 περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας (ΕΕ L 91 της 27.3.2014, σ. 43).
   
      (5)  Εκτελεστική απόφαση (ΕΕ) 2016/992 του Συμβουλίου, της 16ης Ιουνίου 2016, για την τροποποίηση της εκτελεστικής απόφασης 2014/170/ΕΕ για την κατάρτιση του καταλόγου μη συνεργαζόμενων τρίτων χωρών στην καταπολέμηση της ΠΛΑ αλιείας σύμφωνα με τον κανονισμό (ΕΚ) αριθ. 1005/2008 περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας όσον αφορά τη Σρι Λάνκα (ΕΕ L 162 της 21.6.2016, σ. 15).